turjo4nis/wikipedia-bn-dump-20250701 huggingface dataset:
মোহাম্মদ জিল্লুর রহমান (রাজনীতিবিদ ও শিল্পপতি)

মোহাম্মদ জিল্লুর রহমান (জন্ম: ১৭ সেপ্টেম্বর ১৯৭৮) একজন বাংলাদেশি শিল্পপতি ও রাজনীতিবিদ। তিনি দ্বাদশ জাতীয় সংসদ নির্বাচনে মৌলভীবাজার-৩ আসন থেকে নির্বাচিত সংসদ সদস্য ছিলেন। এছাড়াও তিনি অলিলা গ্রুপের ব্যবস্থাপনা পরিচালক।

প্রারম্ভিক জীবন 
জিল্লুর রহমান ১৯৭৮ সালের ১৭ সেপ্টেম্বর মৌলভীবাজার জেলার রাজনগর উপজেলার তারাপাশা গ্রামে জন্মগ্রহণ করেন। তার পিতার নাম আব্দুল মছব্বির, যিনি কামারচাক ইউনিয়নের সাবেক চেয়ারম্যান ছিলেন।

কর্মজীবন 
জিল্লুর রহমান একজন ব্যবসায়ী। তিনি বাংলাদেশের কাঁচ উৎপাদনকারী প্রতিষ্ঠান অলিলা গ্রুপের (অলিলা গ্লাসওয়্যার) ব্যবস্থাপনা পরিচালক এবং ভিভা ক্রিয়েশন্স এর পরিচালক। এছাড়াও তিনি আবাহনী সমর্থক গোষ্ঠী'র সভাপতি এবং শেখ রাসেল ইনডোর স্টেডিয়ামের প্রতিষ্ঠাতা। তিনি তারাপাশা উচ্চ বিদ্যালয় ও কলেজের গভর্নিং বডির সভাপতি ছিলেন।

রাজনৈতিক জীবন 
জিল্লুর রহমান বাংলাদেশ আওয়ামী লীগের রাজনীতিবিদ। তিনি আওয়ামী লীগের ধর্ম বিষয়ক উপ-কমিটির সাবেক সদস্য এবং বর্তমানে অর্থ ও পরিকল্পনা বিষয়ক কেন্দ্রীয় উপ-কমিটির সদস্য। তিনি দ্বাদশ জাতীয় সংসদ নির্বাচনে মৌলভীবাজার-৩ আসন থেকে আওয়ামী লীগের মনোনীত প্রার্থী ছিলেন। ৭ জানুয়ারি ২০২৪-এ তিনি নির্বাচনে জয়লাভ করেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

ব্যক্তিগত জীবন 
জিল্লুর রহমান হাসিনা নাহিদকে বিয়ে করেন। হাসিনা নাহিদ অলিলা গ্রুপের চেয়ারম্যান এবং ভিভা ক্রিয়েশনস এর ব্যবস্থাপনা পরিচালক। এই দম্পতির অবন্তী ও অলিলা নামে দুই কন্যা সন্তান রয়েছে।

আরও দেখুন 
 দ্বাদশ জাতীয় সংসদ নির্বাচন
 দ্বাদশ জাতীয় সংসদ সদস্যদের তালিকা

তথ্যসূত্র

বহিঃসংযোগ 
 দাপ্তরিক ওয়েবসাইট 

জীবিত ব্যক্তি
১৯৭৮-এ জন্ম
মৌলভীবাজার জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
আব্দুল ওয়াহেদ (ময়মনসিংহের রাজনীতিবিদ)

এম.এ. ওয়াহেদ (জন্ম: ১২ এপ্রিল ১৯৬৬) একজন বাংলাদেশি ব্যবসায়ী ও রাজনীতিবিদ। তিনি ময়মনসিংহ-১১ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

কর্মজীবন 
এম এ ওয়াহেদ পাপুয়া নিউ গিনিতে তিনি ব্যবসা করেন।

তিনি ময়মনসিংহ জেলা আওয়ামী লীগের সহ সভাপতি। দ্বাদশ জাতীয় সংসদ নির্বাচনে দলীয় মনোনয়ন না পাওয়ায় তিনি স্বতন্ত্র প্রার্থী হিসেবে নির্বাচনে অংশ নেন। এর আগে এক শতাংশ ভোটের নিয়মের তার প্রার্থীতা বাতিল হলে তিনি আপীল করেন ও প্রার্থীতা ফিরে পান।

তথ্যসূত্র 

জীবিত ব্যক্তি
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য
আলোকীয় দূরবীক্ষণ যন্ত্র

আলোকীয় দূরবীক্ষণ যন্ত্র বলতে এমন এক ধরনের দূরবীক্ষণ যন্ত্রকে বোঝায় যেটি মূলত তড়িৎ-চুম্বকীয় বর্ণালীর দৃশ্যমান অংশ থেকে আগত আলোকরশ্মিগুলিকে সংগ্রহ ও কেন্দ্রীভূত (ফোকাস) করে সরাসরি চাক্ষুষ সংবীক্ষণের জন্য একটি বিবর্ধিত প্রতিবিম্ব সৃষ্টি করা, আলোকচিত্র গ্রহণ করা বা বৈদ্যুতিন (ইলেকট্রনীয়) সুবেদী চিত্র গ্রাহকসমূহের (ইমেজ সেন্সর) মাধ্যমে উপাত্ত সংগ্রহ করার কাজে ব্যবহৃত হয়।

আলোকীয় দূরবীক্ষণ যন্ত্রগুলি মূলত তিন প্রকারের হয়ে থাকে:
 প্রতিসরক দূরবীক্ষণ যন্ত্র (Refracting telescope), যা পরকলা (লেন্স) ব্যবহার করে ও কদাচিৎ ত্রিশিরা (প্রিজম) ব্যবহার করে। (এ ব্যাপারে পরকলা প্রতিসরণ বিজ্ঞান নিবন্ধটি দ্রষ্টব্য)
 প্রতিফলক দূরবীক্ষণ যন্ত্র (Reflecting telescope), যা দর্পণ ব্যবহার করে। (এ ব্যাপারে প্রতিফলন বিজ্ঞান নিবন্ধটি দ্রষ্টব্য))
 প্রতিফলক-প্রতিসরক দূরবীক্ষণ যন্ত্র, যেটিতে পরকলা (লেন্স) ও দর্পণের সমবায় ঘটানো হয়।

কোনও আলোকীয় দূরবীক্ষণ যন্ত্রের সূক্ষ্ম খুঁটিনাটি বিভেদনক্ষমতা সরাসরি সেটির অভিলক্ষ্য (অবজেক্টিভ) অর্থাৎ সেটির আলোকগ্রাহী ও আলোক-কেন্দ্রীভূতকারী মুখ্য পরকলা বা দর্পণের ব্যাস বা উন্মেষের সাথে সম্পর্কিত। এটির আলোক-সংগ্রাহী ক্ষ্মতা অভিলক্ষ্যের ক্ষেত্রফলের সাথে সম্পর্কিত। অভিলক্ষ্য যত বড় হবে, দূরবীক্ষণ যন্ত্রটি তত বেশি আলো সংগ্রহ করবে ও তত বেশি সূক্ষ্ম খুঁটিনাটি বিভেদ করতে সক্ষম হবে।

সাধারণ মানুষ আলোকীয় দূরবীক্ষণ যন্ত্র ব্যবহার করে (যার মধ্যে একনেত্র ও দ্বিনেত্র দূরবিন অন্তর্ভুক্ত) বহিরাঙ্গন কর্মকাণ্ডের জন্য যেমন পর্যবেক্ষণমূলক জ্যোতির্বিজ্ঞান, পক্ষীবিজ্ঞান, যানচালনা, শিকার ও তথ্যানুসন্ধান অভিযানের জন্য ব্যবহার করতে পারে। এছাড়া অন্দরাঙ্গন বা অর্ধ-বহিরাঙ্গন কর্মকাণ্ড যেমন পরিবেশন শিল্পকলা ও দর্শকসমক্ষে পরিবেশিত ক্রীড়া দেখার জন্যও এগুলি ব্যবহৃত হতে পারে।

তথ্যসূত্র 

 
দূরবীক্ষণ যন্ত্র
জননী ও গর্বিত বর্ণমালা

জননী ও গর্বিত বর্ণমালা মৃণাল হক নির্মিত একটি ভাস্কর্য। বাংলাদেশ  রাজধানীর পরীবাগের মাথায় বিটিসিএলের প্রধান কার্যালয়ের সামনে ভাস্কর্যটির অবস্থিত। ১৯৫২ সালের ভাষা আন্দোলন ভাস্কর্যটির মূল উপজীব্য।

পটভূমি ও বর্ণনা 
ভাস্কর্যেটিতে গুলিবিদ্ধ সন্তানের মৃতদেহ কোলে নিয়ে একজন মা তার  হাসিমুখে প্রতিবাদ প্রতীকী ফুটে উঠেছে। ভাস্কর্যটি মা ও ছেলেকে ঘিরে আছে লাল ও সবুজ রঙের দুটি বৃত্ত। এর মাধ্যমে লাল-সবুজের বাংলাদেশের জন্ম হওয়ার বিজীব্যষয়টি প্রতীকী অর্থে বোঝানো হয়েছে। ভাস্কর্যটির প্রতীকী ব্যঞ্জনায় মা ও সন্তানের ত্যাগ এবং বাংলাদেশের স্বাধীনতার সংগ্রাম ফুটে উঠেছে। লাল রঙটি ত্যাগ ও রক্তের প্রতীক আর সবুজ রঙটি শান্তি ও জীবনের প্রতীক হিসেবে ব্যবহৃত হয়েছে। ভাস্কর্যটি সামনে সবুজ বৃত্তে ছড়িয়ে-ছিটিয়ে আছে কয়েকটি বাংলা বর্ণ। পেছনে লাল বৃত্তে রয়েছে ‘২১’ এবং ‘ব ও ‘ক’। ভাস্কর্যটি ১৬ ফুট উচ্চতার ও বাংলা বর্ণমালা এবং সংখ্যা রয়েছে। একুশ ফেব্রুয়ারি বাংলাদেশের মানুষ  অহংকার, গৌরবের বাংলার ইতিহাসে একটি তাৎপর্যপূর্ণ দিবস। ২১শে ফেব্রুয়ারি আন্তর্জাতিক মাতৃভাষা দিবস। ভাস্কর্যটি একুশের চেতনা জাগ্রত করতে এবং তরুণ প্রজন্মকে দিনটির তাৎপর্য সম্পর্কে সচেতন করতে নির্মাণ করা হয়। ভাস্কর্যটি নকশা করেছেন শিল্পী মৃণাল হক। ২০১৬ সালে  ২০ ফেব্রুয়ারি ভাস্কর্যটি উদ্বোধন করা হয়। ভাস্কর্যটি মৃণাল হকের স্বঅর্থায়নে নির্মিত হয়েছিল।

চিত্রশালা

তথ্যসূত্র 

২০১৬-এর ভাস্কর্য
ঢাকার ভবন ও স্থাপনা
মৃণাল হকের কর্ম
ঢাকার বহিরঙ্গন ভাস্কর্য
শিশুর ভাস্কর্য
নাসের শাহরিয়ার জাহেদী মহুল

নাসের শাহরিয়ার জাহেদী মহুল (জন্ম: ২৮ ডিসেম্বর ১৯৫৭) একজন বাংলাদেশী রাজনীতিবিদ, ব্যবসায়ী ও ঝিনাইদহ-২ আসনের সাবেক সংসদ সদস্য। তিনি ২০২৪ সালে ছাত্র-জনতার গণঅভ‍্যুত্থানের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। ২০২৪ সালে অক্টোবরে তিনি বাংলাদেশ ফুটবল ফেডারেশনের সহ-সভাপতি নির্বাচিত হন এবং তিনি ডেভেলপমেন্ট কমিটির চেয়ারম্যান।

কর্মজীবন 
মো. নাসের শাহরিয়ার জাহেদী ঔষধ প্রস্তুকারক কোম্পানি রেডিয়েন্ট ফার্মাসিউটিক্যালসের চেয়ারম্যান এবং জাহেদী ফাউন্ডেশনের নির্বাহী পরিচালক। তিনি যশোরে অবস্থিত দেশের প্রথম বেসরকারি উদ্যোগে গঠিত ফুটবল অ্যাকাডেমি ‘শামস-উল-হুদা ফুটবল একাডেমি’র প্রতিষ্ঠাতা ও সভাপতি।

নাসের শাহরিয়ার জাহেদী যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবির) সর্বোচ্চ নীতি নির্ধারণী ফোরাম রিজেন্ট বোর্ডেরও একজন সদস্য এবং ক্যাডেট কলেজ ক্লাব লিমিটেডের পরিচালনা পর্ষদের একাধিকবারের নির্বাচিত সভাপতি। তিনি ইস্ট ওয়েস্ট বিশ্ববিদ্যালয়ের ট্রাস্টি বোর্ডের একজন সদস্য। নাসের শাহরিয়ার জাহেদী মহুল বাংলাদেশ ফার্মাসিউটিক্যাল সোসাইটি (বিপিএস) এর প্রাক্তন সভাপতি।

রাজনৈতিক জীবন 
তিনি স্বতন্ত্র প্রার্থী হিসেবে দ্বাদশ জাতীয় সংসদ নির্বাচনে ঝিনাইদহ-২ আসনে প্রতিদ্বন্দ্বিতা করেন ও ১ লাখ ৩৬ হাজার ৭৭৮ ভোট পেয়ে জয়লাভ করেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

জীবিত ব্যক্তি
বাংলাদেশী ব্যবসায়ী
বাংলাদেশী সমাজকর্মী
ঝিনাইদহ জেলার রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য
আসাদুজ্জামান বাবলু

আসাদুজ্জামান বাবলু (জন্ম: ০৭ সেপ্টেম্বর ১৯৮৬) একজন বাংলাদেশী রাজনীতিবিদ এবং রংপুর-১ আসনের সাবেক সংসদ সদস্য। তিনি ৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে স্বতন্ত্র থেকে সংসদ সদস্য হিসেবে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

প্রারম্ভিক জীবন 
তিনি ০৭ সেপ্টেম্বর ১৯৮৬ সালে গংগাচড়া উপজেলার ধামুর গ্রামে জন্মগ্রহণ করেন। তার বাবার নাম আব্দুল মালেক ও মায়ের নাম মোছাঃ শিরিন আক্তার।

রাজনৈতিক জীবন 
তিনি ছাত্রজীবন থেকে ছাত্রলীগের রাজনীতির সাথে জড়িত। তিনি ২০১১ সালে গংগাচড়া ইউনিয়নের চেয়ারম্যান ও ২০১৪ সালে গংগাচড়া উপজেলার উপজেলা চেয়ারম্যান নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র 

জীবিত ব্যক্তি
১৯৮৬-এ জন্ম
রংপুর জেলার রাজনীতিবিদ
দ্বাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদের স্বতন্ত্র সদস্য
আব্দুল মোতালেব

আব্দুল মোতালেব বাংলাদেশের চট্টগ্রাম জেলার রাজনীতিবিদ। তিনি স্বতন্ত্র প্রার্থী হিসেবে ২০২৪ বাংলাদেশের সাধারণ নির্বাচনে চট্টগ্রাম-১৫ থেকে জাতীয় সংসদ সদস্য নির্বাচিত হন। এর আগে তিনি সাতকানিয়া উপজেলা চেয়ারম্যান হিসেবে দায়িত্ব পালন করেছেন।  সাতকানিয়া উপজেলা আওয়ামী লীগের সভাপতি হিসেবে দায়িত্ব পালন করছেন।

তথ্যসূত্র 

দ্বাদশ জাতীয় সংসদ সদস্য
জীবিত ব্যক্তি
চট্টগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদের স্বতন্ত্র সদস্য
ভোগেশ্বরী ফুকননী

শহীদ (শহীদ) ভোগেশ্বরী ফুকননী (১৮৮৫ - ২০ বা ২১ সেপ্টেম্বর ১৯৪২)  ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও শৈশব
তিনি ১৮৮৫ সালের মাঘ মাসে আসামের নগাঁও জেলার কাহুয়াতলী, হাতিছন মৌজায় জন্মগ্রহণ করেন। তাঁর পিতার নাম আত্মরাম বুড়াগোহাইন এবং মাতা ছিলেন নীলেশ্বরী বুড়াগোহাইন। তিনি ভোগালী বিহুর দিনে জন্মগ্রহণ করেন। তার স্বামীর নাম ভোগেশ্বর ফুকন। পুত্র মহেন্দ্র ফুকন, উমা ফুকন এবং নুমালি ফুকন এবং কন্যা রত্না ফুকন।

রাজনৈতিক কাজ
ভারত ছাড়ো আন্দোলনে ভোগেশ্বরী ফুকননী গুরুত্বপূর্ণ ভূমিকা পালন করেছিলেন। তিনি আসামের নগাঁও জেলার বেরহামপুর, বাবাজিয়া এবং বারপুজিয়া এলাকায় সক্রিয় ছিলেন এবং ভারতীয় জাতীয় কংগ্রেসের অফিস স্থাপনে সহায়তা করেছিলেন। ১৯৩০ সালে ফুকাননী ব্রিটিশ কর্তৃপক্ষের বিরুদ্ধে আইন অমান্যের একটি কাজ হিসাবে একটি অহিংস মিছিলে অংশ নেন এবং পিকেটিং করার জন্য গ্রেপ্তার হন।

স্বাধীনতা সংগ্রামে অবদান
ভারতের স্বাধীনতা আন্দোলনের সময় ফুকননী প্রায়ই ব্রিটিশ রাজ বা ব্রিটিশ শাসনের বিরুদ্ধে অহিংস প্রতিবাদ মিছিলে অংশ নিতেন। ১৯৪২ সালে বেরহামপুর ইন্ডিয়ান ন্যাশনাল কংগ্রেসের কার্যালয় ব্রিটিশ কর্তৃপক্ষের দ্বারা জব্দ করা হয় এবং বন্ধ করে দেওয়া হয়। তিনি এবং তার ছেলেরা সেই প্রতিবাদ মিছিলে অংশ নেন এবং কংগ্রেস অফিস পুনরায় খোলার একটি সফল প্রচেষ্টা করা হয়। অফিসের পুনরায় খোলার একটি উদযাপন ১৮ সেপ্টেম্বর ১৯৪২ বা সম্ভবত দুই দিন পরে অনুষ্ঠিত হয়েছিল। ব্রিটিশরা কংগ্রেস অফিসটি বন্ধ করতে এবং সম্ভবত এটি ধ্বংস করার জন্য একটি বড় বাহিনী প্রেরণ করেছিল।

ফুকননীর মৃত্যুকে ঘিরে অন্তত দুটি ঘটনার বিবরণ রয়েছে। একজনের মতে, রত্নামালা নামে ফুকনানি এবং তার মেয়ে আশেপাশের গ্রামের অনেক লোক সহ একটি বিশাল দলকে নেতৃত্ব দিচ্ছিল এবং ভারতের জাতীয় পতাকা বহন করে বন্দে মাতরম ও স্বাধীনতার স্লোগান দিচ্ছিল। পুলিশ শক্তি দিয়ে দলটিকে প্রতিহত করে এবং পরবর্তী সংঘর্ষে "ফিনিশ" নামে একজন ব্রিটিশ সেনা ক্যাপ্টেন মাটিতে পড়ে যাওয়া রত্নমালার কাছ থেকে জাতীয় পতাকা কেড়ে নেয়। এটাকে ভারতীয় জাতীয় পতাকার অপমান হিসেবে দেখে ফুকনানী ক্যাপ্টেনকে একটি পতাকার খুঁটি দিয়ে আঘাত করেন যেটি তিনি নিজেই বহন করছিলেন। অন্য মতে, ব্রিটিশরা যখন উপস্থিত হয় এবং জনতা কংগ্রেস অফিস ভেঙে দেওয়ার দাবি করে তখন ফুকনানি উপস্থিত ছিলেন না, কিন্তু যখন তিনি আসেন তখন তিনি দেখেন "ফিঞ্চ" নামে একজন ব্রিটিশ কর্মকর্তা তার ছেলে এবং অন্যান্য বিক্ষোভকারীদের দিকে বন্দুক তাক করছেন। দ্রুত এগিয়ে গিয়ে তিনি কর্মকর্তাকে একটি পতাকার খুঁটি দিয়ে আঘাত করেন। এই বিবরণগুলিতে, তিনি যাকে আঘাত করেছিলেন—"ফিঞ্চ" বা "ফিনিশ"—তারপর তাকে গুলি করে। সেই দিন ২০ সেপ্টেম্বর ১৯৪২ সালের আঘাতের তিন দিন পর বন্দুকের গুলিতে আহত হয়ে ফুকনানি মারা যান।

প্রতিষ্ঠানের নামকরণ
১৯৪৭ সালে ভারত তার স্বাধীনতা লাভের পর একটি হাসপাতাল এবং একটি ইনডোর স্টেডিয়াম তার নামে নামকরণ করা হয়। হাসপাতালটি ১৮৫৪ সালে আসামের নগাঁও-এ একজন আমেরিকান ব্যাপ্টিস্ট ধর্মপ্রচারক মাইলস ব্রনসোনিস দ্বারা প্রতিষ্ঠিত হয়েছিল এবং পরে নাম পরিবর্তন করে ভোগেশ্বরী ফুকানানি সিভিল হাসপাতাল রাখা হয়েছিল। তার নামে ইনডোর স্টেডিয়ামটি আসামের গুয়াহাটিতে অবস্থিত।

মৃত্যু 
১৮ সেপ্টেম্বর ১৯৪২ তারিখে বরহামপুরে ভারত ছাড়ো আন্দোলনের সময় তিনি ব্রিটিশদের দ্বারা গুলিবিদ্ধ হন এবং তিন দিন পরে ২০ সেপ্টেম্বর রবিবার মারা যান। স্বাধীনতা আন্দোলনে তাঁর মৃত্যুর জন্য তাঁকে শহীদের সম্মান দেওয়া হয়েছিল।

তথ্যসূত্র

১৮৮৫-এ জন্ম
১৯৪২-এ মৃত্যু
ভারতীয় নারী স্বাধীনতা কর্মী
অসমীয়া ব্যক্তি
আসামের স্বাধীনতা সংগ্রামী
সেলিম মাহমুদ

সেলিম মাহমুদ (জন্ম: ১৪ সেপ্টেম্বর ১৯৭১) বাংলাদেশের একজন রাজনীতিবিদ। তিনি চাঁদপুর-১ সংসদীয় আসনের সংসদ সদস্য ও বাংলাদেশ আওয়ামী লীগের তথ্য ও গবেষণা সম্পাদক।

প্রাথমিক জীবন 
সেলিম মাহমুদ ১৪ সেপ্টেম্বর ১৯৭১ সালে তৎকালীন পূর্ব-পাকিস্তানের চাঁদপুরের কচুয়ার পালাখাল গ্রামে জন্মগ্রহণ করেন। তার পিতা রোস্তম আলী মিয়া ও মাতার নাম শাহজাদী বেগম।

তিনি ১৯৮৬ সালে কুমিল্লা হাই স্কুল থেকে এসএসসি ও ১৯৮৮ সালে ঢাকা কলেজ থেকে এইচএসসি পাশ করেন।

ঢাকা বিশ্ববিদ্যালয়ে আইন বিষয়ে তিনি ১৯৯২ সালে স্নাতক ও ১৯৯৩ স্নাতকোত্তর ডিগ্রী অর্জন করেন। যুক্তরাজ্যের ডান্ডি বিশ্ববিদ্যালয় থেকে তিনি ২০০৮ সালে ’এনার্জি-ল’ এন্ড পলিসি’ বিষয়ে পিএইচডি ডিগ্রি অর্জন করেন।

কর্মজীবন 
সেলিম মাহমুদ ১৯৯৫ সালে চট্টগ্রাম বিশ্ববিদ্যালয়ে আইন বিভাগে অধ্যাপনার মধ্য দিয়ে কর্মজীবন শুরু করেন।

পরে তিনি ঢাকা বিশ্ববিদ্যালয়ের আইন বিভাগের প্রথমে সহযোগী অধ্যাপক ও পরে অধ্যাপক ছিলেন।

রাজনৈতিক জীবন 
সেলিম মাহমুদ বাংলাদেশ আওয়ামী লীগের তথ্য ও গবেষণা সম্পাদক। এর আগে তিনি বাংলাদেশ কেন্দ্রীয় আওয়ামীলীগ উপ-কমিটির আইন বিষয়ক সম্পাদক ও আওয়ামীলীগের অর্থ ও পরিকল্পনা উপ-কমিটির আর্ন্তজাতিক সম্পাদক এবং বাংলাদেশ ছাত্রলীগের কেন্দ্রীয় কমিটির সাবেক আইন বিষয়ক সম্পাদক ছিলেন।

তিনি বাংলাদেশ সরকারের এনার্জি এন্ড রেগুলেটরি কমিশন ট্রাইবুনালের চেয়ারম্যান।

২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চাঁদপুর-১ আসন থেকে সংসদ সংসদ নির্বাচিত হন।

তথ্যসূত্র 

জীবিত ব্যক্তি
চাঁদপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
১৯৭১-এ জন্ম
চট্টগ্রাম বিশ্ববিদ্যালয়ের শিক্ষক
ঢাকা বিশ্ববিদ্যালয়ের প্রাক্তন শিক্ষার্থী
ঢাকা কলেজের প্রাক্তন শিক্ষার্থী
ডান্ডি বিশ্ববিদ্যালয়ের প্রাক্তন শিক্ষার্থী
চাঁদপুর জেলার আইনজীবী
ঢাকা বিশ্ববিদ্যালয়ের শিক্ষক
হামিদুল হক খন্দকার

হামিদুল হক খন্দকার (জন্ম: ১২ মার্চ ১৯৫৫) একজন বাংলাদেশী রাজনীতিবিদ। তিনি কুড়িগ্রাম-২ আসনের সাবেক সংসদ সদস্য। ৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র 

১৯৫৫-এ জন্ম
জীবিত ব্যক্তি
কুড়িগ্রাম জেলার রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য
কামারুল আরেফিন

কামারুল আরেফিন  একজন বাংলাদেশী রাজনীতিবিদ ও কুষ্টিয়া-২ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

রাজনৈতিক ও কর্মজীবন 
তিনি ছাত্রজীবন থেকে ছাত্রলীগের রাজনীতির সাথে জড়িত। তিনি আশির দশকে ছাত্রলীগের রাজনীতির সাথে যুক্ত হন।

২০১১ সালে সদরপুর ইউনিয়ন থেকে নির্বাচন করে চেয়ারম্যান নির্বাচিত হন।

২০১৪ সালে ইউপি চেয়ারম্যানের পদ ছেড়ে মিরপুর উপজেলা চেয়ারম্যান পদে নির্বাচন করে বিপুল ভোটে জয়ী হন। ২০১৮ সালে এসেও একই পদে জয়ী হন তিনি। তিনি বিভিন্ন সময়ে মিরপুর উপজেলা আওয়ামী লীগ ও কুষ্টিয়া জেলা আওয়ামী লীগের বিভিন্ন পদে দায়িত্ব পালন করেন।

তিনি ৭ জানুয়ারী ২০২৪ সালে অনুষ্ঠিত দ্বাদশ জাতীয় সংসদ নির্বাচনে স্বতন্ত্র থেকে কুষ্টিয়া-২ আসনে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

পুরস্কার
তিনি ২০১৯ সালে প্রাথমিক শিক্ষার মানোন্নয়নে বাংলাদেশের সেরা উপজেলা চেয়ারম্যান হিসেবে সম্মাননা লাভ করেন

তথ্যসূত্র

জীবিত ব্যক্তি
কুষ্টিয়া জেলার রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য
হেমপ্ৰভা শুটিয়া

হেমপ্ৰভা শুটিয়া (অসম: হেমপ্ৰভা চুতীয়া) (জন্ম ২২ সেপ্টেম্বর, ১৯৫৫) আসামের ডিব্রুগড়ে অবস্থিত একজন ভারতীয় তাঁত শিল্পী। তিনি তুলা, সিল্ক, উল এবং জটিলভাবে কাটা বাঁশের মতো বৈচিত্র্যময় কাপড় ব্যবহার করে বিভিন্ন ধরনের শিল্প সৃষ্টি করেছেন। তিনি ২০২২ সালে আসাম সরকার কর্তৃক উপস্থাপিত আসাম গৌরব পুরস্কার সহ শিল্পে তার অবদানের জন্য বিভিন্ন পুরস্কার এবং সম্মান পেয়েছেন।

জন্ম ও শৈশব
হেমপ্ৰভা শুটিয়া ২২শে সেপ্টেম্বর, ১৯৫৫ সালে আসাম রাজ্যে অবস্থিত ডিব্রুগড় জেলার ফোটিকাচোয়া অভয়পুরিয়া গ্রামে জন্মগ্রহণ করেন। তার বাবা প্রাথমিক বিদ্যালয়ের শিক্ষক হিসেবে কাজ করতেন। পরিস্থিতির কারণে, তিনি শুধুমাত্র ম্যাট্রিকুলেশন স্তর পর্যন্ত তার শিক্ষা শেষ করতে সক্ষম হন।

উল্লেখযোগ্য কাজ
হেমপ্ৰভা শুটিয়া তার তাঁত বুনন করে চারটি বই তৈরি করেছেন। এই বইগুলির মধ্যে রয়েছে  শ্রীমন্ত শঙ্করদেব-এর "গুনামালা", মাধবদেবের "নাম ঘোষা" এবং অসমীয়া, সংস্কৃত এবং ইংরেজিতে ভগবদ্গীতা। অসমিয়া ভাষায় "বারনাব অস্ট্রা" নামে একটি কৌশল ব্যবহার করে, তিনি প্রতিটি পাঠ্যকে চারটি পৃথক কাপড়ে বুনতেন। "গুনামালা" কাপড়ের দৈর্ঘ্য ৮০ ফুট এবং প্রস্থ ১৮ ইঞ্চি, কালো উল দিয়ে মুগা কাপড় দিয়ে তৈরি। "নামঘোষা" কাপড় ২০০ ফুট লম্বা এবং ২ ফুট চওড়া, মুগা সিল্ক এবং কালো উল দিয়ে তৈরি। "ভাগবত গীতা" মুগা সিল্ক এবং সবুজ উল ব্যবহার করে সংস্কৃত এবং ইংরেজি উভয় ভাষায় বোনা হয়েছিল। সংস্কৃত "বারনাবস্ত্র" দৈর্ঘ্যে ১৫০ ফুট এবং প্রস্থে ২ ফুট, যখন ইংরেজি "বার্নবাস্ত্র" ২৮০ ফুট লম্বা এবং ২ ফুট চওড়া।

পুরস্কার ও সম্মাননা
 ২০২৩: শিল্পের ক্ষেত্রে ভারতের রাষ্ট্রপতি দ্রৌপদী মুর্মু নয়াদিল্লিতে পদ্মশ্রী পুরস্কারে ভূষিত।
 ২০১১: আসাম গৌরব পুরস্কার পেয়েছেন, আসাম সরকার কর্তৃক উপস্থাপিত সর্বোচ্চ বেসামরিক পুরস্কারগুলির মধ্যে একটি।
 ২০১৮-২০২০: তার বুননের জন্য অয় কনকলতা পুরস্কার, বকুল বন পুরস্কার, রাজ্য সরকারের হ্যান্ড-লুম এবং টেক্সটাইল পুরস্কার পেয়েছেন।

তথ্যসূত্র

১৯৫৫-এ জন্ম
জীবিত ব্যক্তি
শিল্পকলায় পদ্মশ্রী প্রাপক
আসামের ব্যক্তি
নূর মোহাম্মদ (জামালপুরের রাজনীতিবিদ)

নূর মোহাম্মদ বাংলাদেশের জামালপুর জেলার একজন রাজনীতিবিদ ও জামালপুর-১ আসনের সাবেক সংসদ সদস্য। তিনি দ্বাদশ জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে অংশগ্রহণ করে জামালপুর-১ আসন থেকে সংসদ সদস্য নির্বাচিত হয়েছিলেন। এর পূর্বে ২০০৮ সালে নবম জাতীয় সংসদ নির্বাচনে স্বতন্ত্র প্রার্থী হিসেবে অংশগ্রহণ করে তিনি পরাজিত হয়েছিলেন। ২০২৪ সালে সংঘটিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ বাতিল হলে নূর মোহাম্মদ তার সংসদ সদস্য পদ হারান।

প্রারম্ভিক জীবন 
তিনি জানকিপুর বাসকান্দা গ্রামে মুসলিম পরিবারে  জন্মগ্রহণ করেন।

রাজনৈতিক জীবন 
নূর মোহাম্মদ জামালপুর জেলার বকশিগঞ্জ উপজেলা আওয়ামী লীগের সভাপতি হিসেবে দীর্ঘদিন দায়িত্ব পালন করেছেন। বর্তমান তিনি  জামালপুর জেলা আওয়ামী লীগের কোষাধ্যক্ষ দায়িত্বে কর্মরত আছেন এবং জামালপুর ১ আসন থেকে আওয়ামী লীগের  মনোনয়ন নিয়ে তিনি সংসদ সদস্য নির্বাচিত হয়েছেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

তথ্যসূত্র 

জীবিত ব্যক্তি
জামালপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
ফুলেশ্বরী কুঁওরী

ফুলেশ্বরী ( ইংরেজি : Phuleswari ) ছিলেন আহোম রাজা শিব সিংহের প্রধান রাণী। তিনিই প্রথম মহিলা যিনি সরাসরি আহোম রাজ্য শাসন করেছিলেন। তিনি আগে দেরগাঁওয়ের শিব মন্দিরে নর্তকী ছিলেন। তার আসল নাম ছিল ফুলমতি। শিব সিংহ তাকে দেখে মুগ্ধ হয়ে তাকে বিয়ে করেন। পরে জ্যোতিষীর ভবিষ্যদ্বাণীতে শঙ্কিত শিব সিং ফুলেশ্বরীর হাতে শাসন তুলে দেন। ফুলেশ্বরী একজন কঠোর শাক্তধর্মী, রাজ্যে শাক্তধর্ম কে প্রধান ধর্ম করতে চেয়েছিলেন এবং এই লক্ষ্যে গৃহীত পদক্ষেপগুলি বৈষ্ণব ও মোয়াম্মারদের মধ্যে অসন্তোষ জাগিয়েছিল। এটি পরবর্তীতে মোয়ামরীয়া বিদ্রোহের দিকে নিয়ে যেতে পারে।

রাজনৈতিক কাজ
তাঁর মৃত্যুর পর রুদ্র সিংহের ইচ্ছা অনুসারে তাঁর জ্যেষ্ঠ পুত্র চুতানফা (১৭১৪-১৭৪৪) তাঁর স্থান অধিকারী হন। তিনি রাজা হন এবং হিন্দু শিব সিং নাম নেন। শিব সিং একজন শক্তিশালী শাক্ত ছিলেন এবং ব্রাহ্মণ জ্যোতিষীদের বিশ্বাস করতেন। ১৭২২ সালে তার জ্যোতিষীরা রাজাকে বলেছিলেন যে ছত্র-ভঙ্গ যোগের কারণে তার রাজত্ব শীঘ্রই শেষ হবে। রাজা তখন ব্রাহ্মণ ও মন্দিরকে উপহার দেন এবং তার প্রধান রাণী ফুলেশ্বরীকে মহান রাজা ঘোষণা করেন।

ফুলেশ্বরী চুতানফাতকৈও চেয়েও বেশি শাক্ত ধর্মে বিশাসী ছিলেন এবং পার্বতী গোসাইয়ের ভক্ত ছিলেন। তিনি পার্বতী গোসাইয়ের নির্দেশে রাজ্যে শাক্ত ধর্ম প্রচার করতে চেয়েছিলেন। তিনি অন্যান্য দেব-দেবীর পূজা নিষিদ্ধ করেন এবং এমনকি বৈষ্ণব গোসাইকে দুর্গা পূজা করার নির্দেশ দেন। শূদ্র মহন্তরা একশরণ ধর্মে দৃঢ় বিশ্বাসী হওয়ায় ফুলেশ্বরী রংপুরে দুর্গাপূজার আয়োজন করেন। মোয়ামরীয়া এবং অন্যান্য গোসাইদের পূজার সময় তাদের পরিবেশন করতে বাধ্য করে এবং তাদের কপালে বলির রক্ত ​​দেয়। এতে মুরসরা অপমানিত হয়েছিল। তাদের অসন্তোষও অর্ধ শতাব্দী পরে মোয়ামরীয়া বিদ্রোহের দিকে পরিচালিত করে।

সামাজিক কাজ
ফুলেশ্বরী শকুন্তলা কবিতাটি অসমিয়া ভাষায় অনুবাদ করেছিলেন। তিনি প্রাসাদের মাঠে একটি সংস্কৃত টোল স্থাপন করেন। তিনি শিবসাগরে গৌরী সাগর পুকুর খনন করেন এবং এর তীরে শিব, বিষ্ণু ও দেবীর তিনটি দৌল নির্মাণ করেন। তিনি বেশ কয়েকটি মন্দিরে জমি দান করেছিলেন। তিনি অল্পবয়সী মেয়েদের তাঁত চালানো শেখানোর চেষ্টাও করেছিলেন।

মৃত্যু
১৭৩১ সালে রাজকুমারী ফুলেশ্বরী মারা যান। ছুটানফা তখন ফুলেশ্বরীর বোন দেওপদীকে বিয়ে করেন এবং তার নাম অম্বিকা রাখেন মহান রাজা।

তথ্যসূত্র

আহোম রাজ্য
আসামের ব্যক্তি
ভারতীয় রানী সহধর্মিণী
১৭৩১-এ মৃত্যু
সৌমেন্দ্র প্রসাদ পান্ডে

সৌমেন্দ্র প্রসাদ পান্ডে একজন বাংলাদেশি রাজনীতিবিদ যিনি কুড়িগ্রাম-৩ আসনের সাবেক সংসদ সদস্য। ৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

জীবিত ব্যক্তি
দ্বাদশ জাতীয় সংসদ সদস্য
কুড়িগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
হোমেন বরগোহাঞি

হোমেন বরগোহাঞি (; ৭ ডিসেম্বর ১৯৩২ - ১২ মে ২০২১) ছিলেন একজন অসমীয়া লেখক এবং সাংবাদিক। তিনি তাঁর পিতা-পুত্র উপন্যাসের জন্য ১৯৭৮ সালে অসমীয়া ভাষায় সাহিত্য অকাদেমি পুরস্কার লাভ করেন। তিনি ২০০১ থেকে ২০০২ সাল পর্যন্ত আসাম সাহিত্য সভার সভাপতিও ছিলেন।

জন্ম ও শিক্ষা
হোমেন বরগোহাঞি ১৯৩২ সালের ৭ ডিসেম্বর আসামের অবিভক্ত লখিমপুর জেলার ঢকুয়াখানায় একটি আহোম পরিবারে জন্মগ্রহণ করেন। তাঁর পিতা ইন্দ্রধর বরগোহাঞি এবং মাতা আইতা বরগোহাঞি। তিনি 1950 সালে ডিব্রুগড় সরকারি উচ্চ মাধ্যমিক বালক বিদ্যালয় থেকে ম্যাট্রিকুলেশন পাস করেন এবং কটন কলেজে যোগ দেন। তিনি কটন কলেজ থেকে স্নাতক হন তিনি পরীক্ষায় উত্তীর্ণ হন এবং 1954 সালে ইংরেজিতে অনার্সসহ স্নাতক হন।  তিনি কটন কলেজের দ্বিতীয় মেসে (বর্তমানে শহীদ রঞ্জিত বরপুজারি হোস্টেল) ছিলেন। হোমেন বারগোহাঞি তার আত্মজীবনীতে উল্লেখ করেছেন যে তিনি তার ইচ্ছার বিরুদ্ধে বিজ্ঞান ক্লাসে প্রবেশ করেছিলেন। "আমার ইচ্ছার বিরুদ্ধে, আমি বিজ্ঞানের ক্লাসে ভর্তি হয়েছিলাম," সে বলে।  এর কারণও একই ছিল - অধ্যবসায়।" তিনি কলেজে প্রবেশের আগে যে প্রবেশিকা পরীক্ষা দিয়েছিলেন তা তিনি পাস করেননি। তিনি শুধুমাত্র প্রথম বিভাগে পাস করেন। যেদিন ফলাফল ঘোষণা করা হয়, সেদিন সংস্কৃত শিক্ষক লক্ষ্মীনাথ ফুকন তাকে কলা পড়ার নির্দেশ দেন। যাইহোক, হোমেন বারগোহাইন গোপনে শিল্প অধ্যয়নের সিদ্ধান্ত নেন। কিন্তু তিনি শিক্ষকের কথা শুনে বিজ্ঞান পড়ার সিদ্ধান্ত নেন। সে তার ইন্টারমিডিয়েট (আইএসসি) পরীক্ষায় ভালো করেছে। কিন্তু তিনি বলেছেন, “...কিন্তু এর জন্য একটা মূল্য দিতে হয়েছিল। কলেজের প্রথম দুই বছর আমার জন্য খুব অসুখী ছিল।"  এরপর তিনি তৃতীয় বর্ষে ইংরেজিতে অনার্স নেন এবং বিজ্ঞান থেকে আর্টসে চলে যান। তিনি তার আত্মজীবনী, আত্মানুসন্ধান-এ বলেছেন, "আমি যখন শিল্পে এসেছি, তখন আমি একটি পরিবারের সন্তানের মতো স্বস্তির অনুভূতি অনুভব করেছি।"

সাহিত্য কৃতি

উপন্যাস 
 সাউদর পুতেকে নাও মেলি যায়
 হালধীয়া চরায়ে বাও ধান খায়
 অস্তরাগ
 পিতা-পুত্ৰ
 তিমির তীৰ্থ
 কুশীলব 
 এদিনর ডায়েরি
 বিষন্নতা
 নিসংগতা
 সুবালা
 মৎস্যগন্ধা
 তান্ত্রিক

কবিতা পুথি 
 হৈমন্তী

গল্প 
 বিভিন্ন নরক
 মোর প্রিয় পাঁচটা জার্মান গল্প (অনূদিত)
 প্রেম আরু মৃত্যুর কারণে 
 স্বপ্ন, স্মৃতি আরু বিষাদ
 গল্প আরু নক্সা
 অস্তিত্বর জোতির্ময় চেতনা, সম্পা. তীর্থ ফুকন

আত্মজীবনী 
 আত্মানুসন্ধান
 মোর সাংবাদিক জীৱন
 ধুমুহা আরু রামধেনু
 মোর হৃদয় এখন যুদ্ধক্ষেত্ৰ
 জীবন সুন্দর আরু ভয়ংকর

সংবাদপত্র ও পত্রিকার সম্পাদক
আমার অসম
অসম বাণী
নীলাচল
সূত্রধর
নাগরিক
সাতসরী
নিয়মীয়া বার্তা

পুরস্কার 
 সাহিত্য অকাদেমি পুরস্কার
 অসম উপত্যকা সাহিত্য পুরস্কার
 অসম সাহিত্য সভা থেকে নীলমনি ফুকন পুরস্কার
 শ্রীমন্ত শঙ্করদেব পুরস্কার
 মৎসেন্দ্র নাথ পুরস্কার

তথ্যসূত্র 

১৯৩২-এ জন্ম
২০২১-এ মৃত্যু
অসমীয়া ব্যক্তি
অসমীয়া ভাষার লেখক
অসমীয়া সাহিত্য আকাদেমি পুরস্কার বিজয়ী
অসম সাহিত্য সভার সভাপতি
অসমীয়া ভাষার কবি
অসমীয়া সাহিত্য
আসামের লেখক
আসামের কবি
লখিমপুর জেলার ব্যক্তি
ভারতীয় পুরুষ সাংবাদিক
ভারতীয় সম্পাদক
ভারতীয় কলাম লেখক
ভারতে কোভিড-১৯ বৈশ্বিক মহামারিতে মৃত্যু
কটন কলেজ, গুয়াহাটির প্রাক্তন শিক্ষার্থী
২০শ শতাব্দীর ভারতীয় কবি
২০শ শতাব্দীর ভারতীয় সাংবাদিক